ดัชนีหุ้นเช้า19ม.ค.ปิดบวก 3.83 จุด
ตลาดหุ้นวันที่ 19 ม.ค. เปิดตลาดในแดนบวกโดยตลอดและมาปิดตลาดที่ระดับ 1,028.37 จุด บวก 3.83 จุดหรือ 0.37% มูลค่าการซื้อขาย 11,830.57 ล้านบาท&nbsp;
19 ม.ค. 2554

ตลาดหุ้นวันที่ 19 ม.ค. เปิดตลาดในแดนบวกโดยตลอดและมาปิดตลาดที่ระดับ 1,028.37 จุด บวก 3.83 จุดหรือ 0.37% มูลค่าการซื้อขาย 11,830.57 ล้านบาท  
ตลาดหุ้นวันนี้(19ม.ค.) มีแรงซื้อในหุ้นขนาดใหญ่ในกลุ่มพลังงาน และดันให้ดัชนีปรับตัวบวกได้ตลอดการซื้อขายภาคเช้า และนับเป็นทิศทางเดียวกับตลาดหุ้นส่วนใหญ่ในภูมิภาค 
นักวิเคราะห์ บล.กรุงศรีอยุธยา กล่าวว่า ดัชนีปรับตัวสูงขึ้นต่อเนื่องจากเมื่อวาน โดยมีปัจจัยสนับสนุนจากการอ่อนค่าลงของค่าเงินสหรัฐ ซึ่งจะเป็นปัจจัยหนุนต่อการปรับสูงขึ้นของตลาดหุ้นทั่วโลก มีมุมมองเชิงบวกระยะสัปดาห์ด้วยเป้าหมายการปรับขึ้นที่ 1,100-1,130 จุด แนะนำให้นักลงทุนหาจังหวะเข้าซื้อกลุ่มหุ้นขนาดใหญ่ ในช่วงที่ ดัชนีพักฐาน 
กลุ่มหุ้นที่คาดว่าจะเป็นตัวนำตลาด คงไม่พ้นกลุ่มหุ้นขนาดใหญ่อย่างกลุ่มพลังงาน และธนาคารพาณิชย์ ซึ่ง ล่าสุด ธนาคารไทยพาณิชย์(SCB) และ ธนาคารทหารไทย (TMB) ประกาศผลการดำเนินงานปี 53 มีกำไรสุทธิ 2.42 หมื่นล้าน และ 3.2 พันล้านบาทตามลำดับ 
ขณะที่หุ้นกลุ่มพลังงาน ยังเน้นหุ้นกลุ่มโรงกลั่นอย่าง บริษัท ไทยออยล์(TOP) และบริษัท ปตท.อะโรเมติกส์และการกลั่น( PTTAR) คาดผลการดำเนินงานไตรมาส 4 ของปี 53  ออกมาดี